એક તરફ વિશ્વમાં વસ્તીનું પ્રમાણ ખુબજ વધી રહ્યું છે અને ભારત વિશ્વમાં વસ્તીના વધારામાં ત્રીજા નંબરે છે ત્યારે આપણે આપણા દેશને આ આવનારી ભવિષ્યની એક મુશીબતથી બચાવવી હોય તો રાજ્ય, જિલ્લા, તાલુકા, શહેર અને ગામડાઓમાં પરિવાર અને વસ્તી વિષે ખુબ ઝડપથી જાગૃકતા લાવી પડશે અને તેના માટે સરકારે કુટુંબ નિયોજન, પરિવાર કલ્યાણ, બે બાળકો વચ્ચે અંતર રાખું આ બધી યોજનાઓને છેવાડાના માનવી સુધી પહોંચાડવાની કવાયત કરી રહી છે અને તેને સારા પરિણામ મળતા પણ જોવાઈ રહ્યા છે. પરંતુ જ્યાં સુધી દરેક નાગરિક પોતાની જાતે પોતાની જવાબદારી વહન નહિ કરે કે હું મારો પરિવાર રાખીશ, દીકરો કે દીકરીની લાલશા નહિ રાખુ ત્યાં સુધી આ વિશ્વ વસ્તી દિવસ ખરેખર રીતે સાર્થક નહિ બને. જે અંગે દાહોદ જિલ્લામાં અને નગરજનોમાં જાગૃતિ લાવવા આજે એક વિશાળ રેલીનું આયોજન કરવામાં આવ્યું હતું અને આ રેલી દાહોદ તાલુકા શાળાએથી નીકળી અને દાહોદ માણેક ચોક થી નગર પાલિકા ગાંધી ચોક થઇ દોલતગંજ બઝાર થી ગોવિંદનગર થઇ અને પરત તાલુકા શાળાએ આવી પહોંચી હતી.